128. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 233 της 30 Μαΐου-21 Ιουν. 1991 (ΦΕΚ Α΄  88) Συμπλήρωση  και τροποποίηση του Π.Δ. 49/1988 «Οργανισμός του Υπουργείου Εσωτερικών όπως συμπληρώθηκε και τροποποιήθηκε μεταγενέστερα. Έχοντας υπόψη: 1.Τις διατάξεις: α.Του άρθρ. 24 (παρ. 5) του Νόμ. 1558/1985 (Α΄ 137), για την Κυβέρνηση και τα Κυβερνητικά Όργανα. β.Του άρθρ. 9 (παρ. 10) του Νόμ. 1586/1986 (Α΄ 37), για τη βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις. 2.Την αριθ. 28470/27.4.1990 κοινή απόφαση του Πρωθυπουργού και του Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών» (ΦΕΚ 291/τ. Β΄). 3.Την αριθ. Υ. 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών, «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/τ. Β΄). 4.Γνωμοδότηση 245/1991 του Συμβουλίου της Επικρατείας, μετά από πρόταση του Υπουργού Προεδρίας της Κυβέρνησης και των Υφυπουργών Εσωτερικών και Οικονομικών, αποφασίζουμε: (Μετά τη σελ. 42,580) Σελ. 42,581 Τεύχος 1114-Σελ. 11 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.128 Σύσταση υπηρεσιών Άρθρ.1.-Στην Κεντρική Υπηρεσία του Υπουργείου Εσωτερικών συνιστώνται: α.Διεύθυνση Οικονομικού, β. Τμήματα Περιουσίας και Φορολογικό  στη Διεύθυνση Οικονομικών των Οργανισμών Τοπικής Αυτοδιοίκησης και γ. Β΄ Τμήμα Ιθαγένειας και Γραφείο Γραμματειακής Εξυπηρέτησης στη Διεύθυνση Αστικής και Δημοτικής Κατάστασης. Διάρθρωση-Αρμοδιότητες Διεύθυνσης Οικονομικού Άρθρ.2.-1.Η Διεύθυνση Οικονομικού υπάγεται στη Γενική Διεύθυνση Διοικητικής Υποστήριξης και απαρτίζεται από τα εξής τμήματα: α.Τμήμα Προϋπολογισμού. β.Τμήμα Διοικητικής Μέριμνας. 2.Οι αρμοδιότητες της Διεύθυνσης Οικονομικού ανάγονται στα παρακάτω θέματα και κατανέμονται στα τμήματα αυτής, ως εξής: α.Τμήμα Προϋπολογισμού, τα θέματα που αφορούν: (1)Στη συγκέντρωση και επεξεργασία των αναγκαίων στοιχείων για την κατάρτιση ή τροποποίηση του προϋπολογισμού εξόδων του Υπουργείου. (2)Στη μέριμνα για την κατάρτιση από τις Περιφέρειες και Νομαρχίες του προϋπολογισμού εξόδων αυτών. (3)Στη μέριμνα για τον καθορισμό των ορίων διάθεσης πιστώσεων των μηνιαίων πληρωμών, την έγκριση, ανάληψη και αναγνώριση των δαπανών του προϋπολογισμού. β.Τμήμα Διοικητικής Μέριμνας, τα θέματα που αφορούν: (1)Στην εκκαθάριση των αποδοχών, λοιπών απολαυών και αποζημιώσεων όλου του προσωπικού της Κεντρικής Υπηρεσίας του Υπουργείου. (2)Στην κατάρτιση και παρακολούθηση εκτέλεσης του προγράμματος προμηθειών, την προμήθεια και διαχείριση υλικών, μηχανημάτων, εφοδίων ή άλλου περιουσιακού στοιχείου λειτουργίας της Κεντρικής Υπηρεσίας ως και στην προμήθεια και κίνηση των αυτοκινήτων των υπηρεσιών του Υπουργείου. (3)Στη μέριμνα για την απογραφή, αξιοποίηση, καλή λειτουργία και συντήρηση όλων των συσκευών και μηχανών γραφείου, καθώς και στη μέριμνα για την εκποίηση όσων χαρακτηρίζονται ως άχρηστες ή ακατάλληλες. (4)Στη μέριμνα για τη στέγαση των υπηρεσιών του Υπουργείου, τον εξοπλισμό τους, την τηλεπικοινωνιακή εξυπηρέτησή τους, τη συντήρηση, καθαριότητα και επισκευή των κτιρίων και εγκαταστάσεων καθώς και την ασφάλειά τους. Σελ. 42,582 Τεύχος 1114-Σελ. 12 (5)Στη μέριμνα για τη λειτουργία της βιβλιοθήκης του Υπουργείου και τον εμπλουτισμό αυτής με έντυπο υλικό. Άρθρ.3.-Οι αρμοδιότητες των τμημάτων Περιουσίας και Φορολογικού της Διεύθυνσης Οικονομικών των Οργανισμών Τοπικής Αυτοδιοίκησης, ανάγονται στα παρακάτω θέματα, ως εξής: α.Τμήμα Περιουσίας: (1)Στην παρακολούθηση, την προστασία και αξιοποίηση γενικά της περιουσίας των οργανισμών τοπικής αυτοδιοίκησης και των νομικών προσώπων, ιδρυμάτων, συνδέσμων και επιχειρήσεών τους. (2)Στην αξιοποίηση, διάθεση ή επιβάρυνση γενικά κινητών ή ακινήτων πραγμάτων των οργανισμών τοπικής αυτοδιοίκησης, ως και στην αναγκαστική απαλλοτρίωση αστικών ή αγροτικών ακινήτων, τη σύσταση δουλειών και την επίταξη ή δέσμευση υδάτων. (3)Στη μέριμνα για τον καταρτισμό και την τήρηση από τους οργανισμούς τοπικής αυτοδιοίκησης κτηματολογίων των ακινήτων τους. (4)Στα όρια των δήμων και κοινοτήτων και την τήρηση αρχείου των αποφάσεων καθορισμού ορίων των πρωτοβάθμιων επιτροπών και των διοικητικών δικαστηρίων. (5)Στην παρακολούθηση των δωρεών, κληροδοτημάτων και κληρονομιών που γίνονται υπέρ των οργανισμών τοπικής αυτοδιοίκησης, των νομικών τους προσώπων, των ιδρυμάτων, συνδέσμων και επιχειρήσεών τους. β.Τμήμα Φορολογικό: (1)Στην επιβολή και τη βεβαίωση κάθε φύσεως φόρων, τελών, εισφορών και δικαιωμάτων υπέρ των οργανισμών τοπικής αυτοδιοίκησης. (2)Στη λειτουργία των επιτροπών συμβιβαστικής επίλυσης των φορολογικών διαφορών και αμφισβητήσεων μεταξύ οργανισμών τοπικής αυτοδιοίκησης και φορολογουμένων. (3)Στην τήρηση στοιχείων και την παρακολούθηση της εξέλιξης των εσόδων και εξόδων των οργανισμών τοπικής αυτοδιοίκησης. (4)Στην κατάρτιση, παρακολούθηση και τήρηση στοιχείων των προγραμματικών συμβάσεων. 2.Α.α.128 Οργανισμός Υπ.Εσωτερικών Δημ.Διοίκ.και Αποκέντρωσης Άρθρ.4.-Οι αρμοδιότητες των δύο τμημάτων Ιθαγένειας και του Γραφείου Γραμματειακής Εξυπηρέτησης της Διεύθυνσης Αστικής και Δημοτικής Κατάστασης, ανάγονται στα  παρακάτω θέματα, ως εξής: α.Α΄Τμήμα Ιθαγένειας: (1)Στην άδεια απόκτησης από Έλληνα υπήκοο αλλοδαπής ιθαγένειας. (2)Στην αποβολή ελληνικής ιθαγένειας εκείνου που έχει και άλλη υπηκοότητα. (3)Στην αποβολή ελληνικής ιθαγένειας αλλογενή που εγκατέλειψε το ελληνικό έδαφος χωρίς πρόθεση επανόδου. (4)Στην απώλεια ελληνικής ιθαγένειας εκείνου που απέκτησε με τη θέλησή του κάποια ξένη υπηκοότητα, χωρίς την προβλεπόμενη από το νόμο άδεια. (5)Στην απώλεια ελληνικής ιθαγένειας εκείνου που ανέλαβε υπηρεσία σε ξένο κράτος. (6)Στην επίλυση θεμάτων αμφισβητούμενης ιθαγένειας. (7)Στην αποβολή ελληνικής ιθαγένειας ανηλίκου που υιοθετήθηκε από αλλοδαπό. (8)Στη συγκρότηση και τη λειτουργία του Συμβουλίου Ιθαγένειας. (9)Σε κάθε άλλο θέμα επί του οποίου αποφαίνεται ο Υπουργός με σύμφωνη ή μη γνώμη του Συμβουλίου Ιθαγένειας. β.Β΄Τμήμα  Ιθαγένειας: (1)Στην έκδοση αποφάσεων διαπιστωτικού χαρακτήρα σε  θέματα που αφορούν στον καθορισμό ιθαγένειας προσώπων, με εξαίρεση εκείνα που εμπίπτουν στις διεθνείς συμβάσεις. (2)Στην αναγνώριση ιθαγένειας απόλιδων ομογενών. (3)Στην πολιτογράφηση αλλοδαπών. (4)Στην χορήγηση πιστοποιητικών ιθαγένειας για σχολική ή στρατολογική χρήση. (5)Σε  κάθε άλλο θέμα που δεν εμπίπτει στην αρμοδιότητα του Α΄Τμήματος. γ.Γραφείο Γραμματειακής Εξυπηρέτησης: (1)Στη διακίνηση της αλληλογραφίας κοινής και εμπιστευτικής (πρωτοκόλληση, συσχέτιση, διανομή, αναπαραγωγή, διεκπεραίωση, αρχειοθέτηση) της Διεύθυνσης. (2)Στην επικύρωση αντιγράφων και  φωτοαντιγράφων οποιωνδήποτε εγγράφων ή δικαιολογητικών που τηρούνται στο αρχείο ή επιδεικνύονται από τους συναλλασσόμενους με τη Διεύθυνση πολίτες. (3)Στην οργάνωση, ταξινόμηση και τήρηση του αρχείου της Διεύθυνσης. Ορισμός προϊοσταμένων Άρθρ.5.-1.Στη Διεύθυνση Οικονομικού προϊσταται υπάλληλος του κλάδου ΠΕ Διοικητικού  2.Σε κάθε τμήμα της Διεύθυνσης της προηγούμενης παραγράφου και τα τμήματα των Διευθύνσεων Οικονομικών των Οργανισμών Τοπικής Αυτοδιοίκησης και Αστικής και Δημοτικής Κατάστασης που συνιστώνται με το άρθρ.1 του παρόντος, προϊσταται υπάλληλος του κλάδου ΠΕ Διοικητικού. 3.Στο Γραφείο Γραμματειακής Εξυπηρέτησης της Διεύθυνσης Αστικής και Δημοτικής Κατάστασης, προϊσταται υπάλληλος του κλάδου ΔΕ Δδιοικητικού-Λογιστικού. Τροποποιήσεις-Συμπληρώσεις Άρθρ.6.-1.Η Διεύθυνση Προγραμματισμού και Αποκέντρωσης (αρθρ.1 Π.Δ.535/1988) μετονομάζεται σε Διεύθυνση Προγραμματισμού. 2.Τα τμήματα: α. Οικονομικής Διοίκησης της Διεύθυνσης Διοίκησης (αρθρ. 3, παρ. 2 περιπτ. γ΄, Π.Δ. 49/ 1988), β. Φορολογικό - Περιουσίας Οργανισμών Τοπικής Αυτοδιοίκησης της Διεύθυνσης Οικονομικών των Οργανισμών Τοπικής Αυτοδιοίκησης (αρθρ. 5, παρ. 2, περιπτ. α΄, Π.Δ. 49 / 1988) και γ. Κεντρικού Εργοταξίου της Διεύθυνσης Τεχνικών Υπηρεσιών (αρθρ. 6, παρ. 2, περιπτ .ζ΄, Π.Δ. 49 / 1988), καταργούνται. 3.Το τμήμα Διοικητικής Οργάνωσης και Αποκέντρωσης της Διεύθυνσης Προγραμματισμού και Αποκέντρωσης (αρθρ.3, παρ.1, περιπτ.3, Π.Δ.535/1988) μετονομάζεται σε τμήμα Αποκέντρωσης, αποτελεί τμήμα της Διεύθυνσης Διοίκησης, τίθεται κατά σειρά δεύτερο, μετά  το τμήμα Προσωπικού και μεταβάλλεται ανάλογα η σειρά των λοιπών τμημάτων τη Διεύθυνσης. 4.(Αντικαθίσταται το τρίτο εδάφιο της παρ.4, αρθρ.51 Π.Δ.49/1988, ανωτ.αριθ.121). 5.(Αντικαθίσταται το τρίτο εδάφιο της παρ.4, αρθρ.6 του Π.Δ.168/1989, κατωτ.σελ.206,7829). 6.(Προστίθεται περιπτ.η΄στο άρθρ.2 παρ.1 του Π.Δ.168/1989, κατωτ.σελ.206,7829).